småsager
Småsager er konflikter om mindre beløb. Hvis man er part i en konflikt om et mindre beløb, kan man få rettens hjælp til at få afgjort konflikten hurtigt og billigt.
Sager om krav, som har en økonomisk værdi på højest 50.000 kr. uden renter og omkostninger, kan ofte løses både nemt og billigt ved at anlægge en småsag. En småsag kan også være en sag, som ikke har en økonomisk værdi, men hvor kravet fx er, at den anden part skal dømmes til at udføre en bestemt handling.